CELEX: 62016TN0377
Language: fi
Date: 2016-07-14 00:00:00
Title: Asia T-377/16: Kanne 14.7.2016 – Vorarlberger Landes- und Hypothekenbank v. SRB

19.9.2016   
            
            
               FI
            
            
               Euroopan unionin virallinen lehti
            
            
               C 343/41
            
         Kanne 14.7.2016 – Vorarlberger Landes- und Hypothekenbank v. SRB
   (Asia T-377/16)
   (2016/C 343/54)
   Oikeudenkäyntikieli: saksa
   
      Asianosaiset
   
   
      Kantaja: Vorarlberger Landes- und Hypothekenbank AG (Bregenz, Itävalta) (edustaja: asianajaja G. Eisenberger)
   
      Vastaaja: Yhteinen kriisinratkaisuneuvosto (SRB)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Kumoamaan ”Decision of the Executive Session of the Board of 20 May 2016 on the adjustment of the 2016 ex-ante contributions to the Single Resolution Fund supplementing the Decision of the Executive Session of the Board of 15 April 2016 on the 2016 ex-ante contributions of the Single Resolution Fund (SRB/ES/SRF/2016/13)”-nimisen päätöksen ja siihen ilmeisen erottamattomasti liittyvän 15.4.2016 tehdyn päätöksen,
            
         
               —
            
            
               Toissijaisesti kumoamaan ”Decision of the Executive Session of the Board of 20 May 2016 on the adjustment of the 2016 ex-ante contributions to the Single Resolution Fund supplementing the Decision of the Executive Session of the Board of 15 April 2016 on the 2016 ex-ante contributions of the Single Resolution Fund (SRB/ES/SRF/2016/13)”-nimisen päätöksen niiltä osin kuin siinä määrätään, että liikaa suoritetun maksun palauttaminen on tehtävä yhteiselle kriisinratkaisuneuvostolle vuodelta 2017 suoritettavien maksujen vahvistamisen yhteydessä.
            
         
               —
            
            
               Velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan olennaisia menettelymääräyksiä on selvästi rikottu, koska riidanalainen päätös on puutteellisesti perusteltu
            
         
               2)
            
            
               Toinen kanneperuste, jonka mukaan olennaisia menettelymääräyksiä on selvästi rikottu, koska riidanalaista päätöstä ei annettu asianmukaisesti tiedoksi
            
         
               3)
            
            
               Kolmas kanneperuste, jonka mukaan kantajan yhteiselle kriisinratkaisuneuvostolle vuodelta 2016 maksettavan määrän oikaisu on liian pieni
            
         
               4)
            
            
               Neljäs kanneperuste, jonka mukaan liikaa maksetun määrän palauttaminen vasta vuonna 2017 on sääntöjenvastaista.